Slik blir Liverpools vei til Champions League
Selv om Klopp jublet som en villmann etter 3-0-seieren over Middlesbrough, er det først om tre måneder at klubben får vite om de skal spille Champions League eller ikke. Som fjerdeplass i Premier League må de nemlig spille playoff for å sikre seg plassen i den prestisjefulle turneringen. Motstanderen blir avslørt den 4. august under en trekning i Nyon, og kampene spilles den 16.-/17.- og 23.-/24. august. Les også: Kontroversiell avgjørelse da Liverpool sikret Champions League-playoff Men selv om Liverpool-fansen må vente til sensommeren før de virkelig kan slippe jubelen løs, har de grunn til å smile litt allerede. Liverpool unngår nemlig å møte lag som Borussia Dortmund, Sevilla og Napoli i Champions League-playoff. Takket være flere resultater som gikk deres vei denne helgen, kommer Liverpool nemlig til å være seedet under playoff-trekningen. Dersom Borussia Dortmund hadde falt til fjerdeplass i Bundesliga på lørdag, eller hvis Zenit St. Petersburg hadde passert CSKA Moskva på tabellen, ville Liverpool risikert å være useedet. Sjekk Mourinhos lynraske pressekonferanse:Men Dortmund vant 4-3 over Werder Bremen, og går dermed direkte til Champions League-gruppespillet, mens CSKA Moskva sikret sin playoff-plass da de vant 4-0 over Anzhi Makhachkala. Fem lag er seedet og fem lag er useedet i playoff-kampene. Nå er det klart at det kun er fire lag som kan delta i playoff, som ligger bedre an enn Liverpool på UEFA-rangeringen: Sevilla, Napoli, Ajax og Dynamo Kiev. Det betyr at Liverpool i verste fall er det femte best rangerte laget; dermed er de garantert å være seedet. Eggens brannfakkel: King har ikke kommet noe lenger enn RBKs Midtsjø Det betyr at de kan de møte lag som russiske CSKA Moskva, portugisiske Sporting CP, tyske Hoffenheim, franske Nice, belgiske Club Brugge, rumenske Steaua Bucuresti og sveitsiske Young Boys. – Det sier seg selv at det er fint å slippe å møte Sevilla eller Napoli. Nå vil Liverpool være ganske klar favoritt uansett motstander. CSKA Moskva og Sporting har tyngre Champions League-erfaring enn Liverpool de siste sesongene, men begge skal være minst et nummer for små, sier VGs kommentator Trond Johannessen, som dekker internasjonal fotball. – Jeg tror Hoffenheim eller Nice vil være verst. Hoffenheim slo Bayern hjemme og spilte uavgjort borte, mens Nice har vunnet over både Monaco og PSG denne sesongen, sier han. Her overrasker Klopp pressen:Historien taler for Liverpool: Siden 2009, da det gjeldende playoff-formatet ble innført, har fjerdeplassen i Premier League kvalifisert seg til Champions League-gruppespillet hver eneste gang. – Jeg sier ikke at vi allerede er kvalifisert, men jeg gleder meg allerede. Vi skal være veldig sterke og virkelig kjempe for det. Vi ønsker å være med. De siste ti årene har ikke Liverpool vært med så ofte. Vi bør gjøre alt for å endre dette. Vi ønsker å ta steget opp blant verdens beste lag, for vi er en av de beste klubbene i verden, sier Jürgen Klopp ifølge The Guardian. Mandag reiser Liverpool til Australia på en liten turné før sesongslutt. Der skal de møte Sydney FC til treningskamp på onsdag.
Søndag tok Liverpool et stort steg mot Champions League. Plassen i gruppespillet er fortsatt ikke sikret, men de unngår noen tøffe motstandere i playoff.